钦定古今图书集成/方舆汇编/职方典/第1506卷 > 元江府学校考 通志
## 钦定古今图书集成/方舆汇编/职方典/第1506卷 > 元江府学校考 通志

元江府儒学　在府治东北。明洪武二十六年建。永乐七年重修。嘉靖四十年，迁于府治北。万历二十五年，土舍那天祐重修。彝中向学者鲜，诸生多以临安府属人充之。教官亦侨寓临城。天启三年，始建元庠署于建水州学左，以为师生讲习之所。

皇清顺治十六年，改土设流学署迁于府城内，岁久

“多毁。” 康熙九年，知府潘士秀建大成门。二十六年，副将毛来凤、知府纪振乾、通判陈大受、教授丁炽南相继重修两庑、名宦、乡贤祠、明伦堂、启圣宫。二十九年，知府单世、教授李发甲修围墙及殿前月台，开凿泮池。三十四年，知府叚自熙、教授徐自昌重修棂星门，增广殿前月台。三十九年，知府姚谐重修大成门，凿广泮池，复修墙垣一百丈。四十一年，知府李育德、教授蒲易藩、经历刘俊捐俸修“尊经阁。” 四十三年，知府罗𬭎、教授杨廷杰、训导杨复元、经历倪正礼捐俸重修启圣祠。五十年，知府章履成因日久倾圮，重修大殿五楹，东西两庑十四楹。五十二年，教授张凤鸣、训导陈冏伯捐俸修《志道》《据德》《依仁》、“《游艺四斋，居仁、〈由义〉》二坊。

北池书院　在府治后。明嘉靖间建，今废。文昌书院　在府治右。康熙五十一年知府章履成新建。

义学　二：一在府城内，一在他郎。康熙二十九年，知府单世捐俸延师训课。

《育才义学　》，康熙五十二年，知府张履成建，延明师训迪，至今应童子试者二百馀人。

普洱义学　：在普城内。康熙二十九年，通判陈大受捐俸延师训课。